****

**Popredný nemecký motoristický magazín *Auto Zeitung* označil pneumatiku Vredestein Quatrak za „najlepšiu celoročnú pneumatiku“**

* **Šiesta generácia pneumatiky Quatrac tiež získala od magazínu „odporúčanie na základe pomeru ceny a výkonu“**
* ***Auto Zeitung* uviedol, že pneumatika Quatrac „nemá vo svojej triede obdobu“ vo výkone na mokrom asfalte v širokom rozsahu teplôt**
* **Quatrac ponúka dôkladne optimalizovanú rovnováhu výkonu v suchých, mokrých i zľadovatených podmienkach**
* **Značka Vredestein využíva takmer 30-ročné skúsenosti na trhu s celoročnými pneumatikami**

**Amsterdam,** *Auto Zeitung*, jeden z popredných nemeckých motoristických magazínov, označil pneumatiku Vredestein Quatrac za svoju „najlepšiu celoročnú pneumatiku“ roka 2021. Pneumatika, ktorá získala od publikácie aj „odporúčanie na základe pomeru ceny a výkonu“, čelila tvrdej konkurencii ôsmich ďalších produktov v populárnej kategórii celoročných pneumatík.

Magazín vykonal komplexnú skúšku pneumatík rozmeru 205/55/R16 namontovaných na automobile Volkswagen Golf Mk.7, pričom hodnotil ich ovládateľnosť a brzdné vlastnosti v rôznych náročných mokrých a suchých podmienkach a pri rôznych teplotách. Pri testoch sa posudzovali aj úrovne pohodlia pneumatík na rôznych povrchoch a rozsah, v akom spôsobujú hluk, vibrácie a prejavy drsnosti.

Tím magazínu *Auto Zeitung* preskúšal najnovšiu – šiestu generáciu pneumatiky Vredestein Quatrac, vyvinutú pre „stredný segment“ trhu, do ktorého patria rodinné automobily. Vo svojej recenzii na základe tejto skúšky *Auto Zeitung* uviedol, že pneumatika Quatrac „nemá vo svojej triede obdobu“ vo výkone na mokrom asfalte v širokom rozsahu teplôt a zdôraznil jej vysokú úroveň priľnavosti aj pri maximálnom zaťažení. V článku sa ešte dodáva, že jej „valivý odpor je nízky“ a navyše je „bezpečná na snehu a cenovo veľmi výhodná“.

Rad celoročných pneumatík prvotriednej holandskej značky Vredestein, ktorý vyrába spoločnosť Apollo Tyres výhradne v Európe, ponúka dôkladne optimalizovanú rovnováhu výkonu v suchých, mokrých a zľadovatených podmienkach a znižuje vplyv na životné prostredie vďaka nízkemu valivému odporu a vysokej životnosti.

Pneumatiky Vredestein sú od svojho vzniku začiatkom 90. rokov jednotkou na trhu s celoročnými pneumatikami, pričom využívajú znalosti spoločnosti o zimných a letných pneumatikách s cieľom poskytovať prvotriedne výkonnostné vlastnosti bez ohľadu na podmienky. S rozmermi od 13 do 22 palcov ponúka značka Vredestein jedno z najkomplexnejších a najrozmanitejších portfólií celoročných pneumatík.

Pneumatika Quatrac má na svojom konte už mnoho víťazných ocenení. V minulom roku nemecký magazín *Auto Bild Allrad* vyhlásil pneumatiku Quatrac za spoluvíťaza v prestížnom každoročnom teste pneumatík, kde získala najvyššie alebo druhé najvyššie hodnotenie v každej zo štrnástich kategórií testu. Taktiež v roku 2020 vo významnom teste magazínu *Auto Bild* skončila druhá z 32 celoročných pneumatík. V roku 2019 bola značka Vredestein označená magazínom *Auto Bild* za „výrobcu ruka v oblasti celoročných pneumatík“, pričom testujúci personál ocenil jej „ukážkovú celoročnú pneumatiku s pôsobivými vlastnosťami na ľade a snehu“, ako aj „dynamickými jazdnými vlastnosťami“ v mokrých i suchých podmienkach.

Yves Pouliquen, vedúci predaja a marketingu spoločnosti Apollo Tyres Europe, povedal: „Sme hrdí na náš rad celoročných pneumatík – je to základ značky Vredestein. Najmä model Quatrac bol priekopníkom inovácie a rastu v segmente celoročných pneumatík a naďalej investujeme do výskumu a vývoja, aby sme zabezpečili, že táto pneumatika lídrom vo výkonnosti aj zostane. Získanie ocenenia *od Auto Zeitung* ukazuje, že naša usilovná práca sa vyplatila.“

Okrem modelu Quatrac patria do portfólia celoročných pneumatík Vredestein aj Quatrac Pro, Quatrac 5 a Comtrac 2 All-Season+ pre ľahké úžitkové vozidlá.

-Koniec-

**Poznámky pre redaktorov**

**O spoločnosti Apollo Tyres**

Spoločnosť Apollo Tyres Ltd je medzinárodný výrobca pneumatík s výrobnými závodmi v Indii, Holandsku a Maďarsku. Spoločnosť Apollo Tyres Ltd predáva produkty v rámci svojich dvoch svetových značiek Apollo a Vredestein. Produkty spoločnosti sú dostupné vo viac ako 100 krajinách prostredníctvom rozsiahlej siete značkových a exkluzívnych predajní predávajúcich viaceré výrobky. Ďalšie informácie nájdete na webe [www.apollotyres.com](http://www.apollotyres.com/).

**Ďalšie informácie získate od:**